DESCHIDEREA ANULUI UNIVERSITAR 2022-2023, CEREMONII DE ACORDARE A TITLULUI DOCTOR HONORIS CAUSA PROF. DR. EMIL CEBAN, PROF. DR. DOBROMIR DOBREV, PROF. DR. NARDY CASAP-CASPI

Luni, 3 Octombrie 2022, Universitatea de Medicină şi Farmacie ,,Carol Davila” a sărbătorit Deschiderea Noului An Universitar 2022-2023 în Amfiteatrul Mare. În cadrul festivităţii de deschidere, în prezenţa Rectorului Universităţii, Prof. Univ. Dr. Viorel Jinga, a Preşedintelui Senatului Universitar, Prof. Univ. Dr. Dragoş Vinereanu, a membrilor din Conducerea Universităţii, a membrilor corpului profesoral, a Ministrului Apărării Naţionale, Prof. Univ. Dr. Vasile Dîncu, a Ministrului Sănătăţii, Prof. Univ. Dr. Alexandru Rafila şi a studenţilor, a fost acordat titlul de Profesor Emerit Dlui. Acad. Leonida Gherasim, Dlui. Prof. Univ. Dr. Florian Popa şi Dlui. Acad. Ioanel Sinescu pentru cariera medicală şi ştiinţifică de excepţie şi pentru devotamentul continuu faţă de Universitatea de Medicină şi Farmacie ,,Carol Davila”.

În impunătoarea Sală de Consiliu a Universităţii a avut loc acordarea înaltului titlu Doctor Honoris Causa Dlui. Prof. Univ. Dr. Emil Ceban, Rectorul Universităţii de Stat de Medicină şi Farmacie ,,Nicolae Testemiţanu” din Republica Moldova, în prezenţa Rectorului Universităţii, Prof. Univ. Dr. Viorel Jinga, a Președintelui Senatului Universitar, Prof. Univ. Dr. Dragoș Vinereanu, a membrilor Senatului Universitar, a Prof. Univ. Dr. Adrian Streinu-Cercel, Preşedintele Comisiei pentru sănătate – Senatul României, a Rectorului Universităţii de Medicină şi Farmacie Târgu Mureş, Prof. Univ. Dr. Leonard Azamfirei, a Ambasadorului Republicii Moldova în România, Dl. Victor Chirilă, precum și a membrilor corpului profesoral şi a invitaţilor. Cu această ocazie, Dl. Prof. Univ. Dr. Viorel Jinga, a prezentat Laudatio, în care a fost subliniată dimensiunea personalităţii deosebite a Rectorului Universităţii de Stat de Medicină şi Farmacie.

În cadrul Zilelor Universităţii de Medicină şi Farmacie ,,Carol Davila”, respectiv în data de 4 şi 6 Octombrie, a fost oferit înaltul titlu Doctor Honoris Causa Dlui. Prof. Univ. Dr. Dobromir Dobrev, Profesor de Toxicologie şi Farmacologie, Laudatio fiind prezentat de Dl. Prof. Univ. Dr. Gheorghe Dan şi Dlui. Prof. Univ. Dr. Nardy Casap-Caspi – Chirurgie Orală şi Maxilofacială, Laudatio fiind prezentat de către Dl. Prof. Univ. Dr. Alexandru Bucur.

La ceremonie a participat, alături de prieteni şi de membrii familiei renumitului profesor, şi Excelenţa Sa Dl. Reuven Azar, Ambasadorul Extraordinar şi Plenipotenţiar al Statului Israel în România.

Articolul DESCHIDEREA ANULUI UNIVERSITAR 2022-2023, CEREMONII DE ACORDARE A TITLULUI DOCTOR HONORIS CAUSA PROF. DR. EMIL CEBAN, PROF. DR. DOBROMIR DOBREV, PROF. DR. NARDY CASAP-CASPI apare prima dată în umfcd.